da en cs da da sv cs en da nl sv en eo en da da en de en da sv cs en da nl sv en eo en da da en de cs da cs da da da da da sv es da da da sv en da da cs da da da da sv en
b-spis – Gourmet i Næstved
Restaurant B-spis er Næstveds nye samlingspunkt for både byens indbyggere og erhvervsdrivende og for alle besøgende, som sætter pris på god gastronomi med smagen og den gode oplevelse i højsædet.
B-spis ligger helt centralt i Næstved mellem Axeltorv og Skt. Peders Kirke med udsigt til kirken og byder på både restaurant, vinbar, catering, mad ud af huset, mødelokaler og mulighed for privat dining.
I centrum for oplevelsen står naturligvis først og fremmest mad og vin. Køkkenchef er Årets kok 2019 – Kristoffer Ringsing – og i restauranten er det Brian Jensen med en fortid på Restaurant Babette, som tegner stedet. B-spis hylder det gode måltid, hvor smag, kvalitet og servering går op i en højere enhed. Det er ærlig mad uden for meget pincet, og der er kærlighed til hver enkelt ret og servering. Vi følger sæsonen, handler mest muligt lokalt, og runder gerne omegnens skove og strande efter råvarer.
I glasset kommer både de små og de store vine. Vinvalget afstemmes efter menuen, og har man særlige ønsker prøver vi at matche det. Vinkortet rummer altid i omegnen af 250 forskellige vine, så der er lidt for enhver smag. Vinsmagninger afholder vi gerne – enten under private former eller i større regi.
På B-spis har vi også en vinbar, hvor det er muligt at nyde både de spændende vine, en lækker cocktail og lidt småretter i afslappende omgivelser.
B-SPIS SPECIALITET // 02
B-spis er naturligvis også et nærliggende valg til livets større begivenheder: bryllupper (vi er jo nabo til en kirke…), runde fødselsdage, selskaber eller møder for erhvervslivet. Stedet er indrettet, så det er muligt at booke lokaler til fx selskaber eller møder – vi har AV-faciliteter og rummer op til 70 personer, men kan også huse mindre grupper. Det åbner også mulighed for Private Dining – enten hos os eller hjemme hos gæsten selv, hvor vi møder op med både kok, tjener, mad og vin.
MAD UD AF HUSET
Mad ud af huset er naturligvis også en mulighed. Medarbejderne på B-spis har mange års erfaring i at levere kulinariske oplevelser i tæt samarbejde med værter rundt omkring i hele regionen.
Kontakt os gerne og hør mere – eller book direkte via Dinner-Booking